Menigheten Filadelfia og Filadelfia Bibelskole ble etablert av Thomas Ball Barratt i 1919. Det første evangelistkurset startet i Møllergata 38 i januar 1919. Ved oppstart var det 107 elever, men etter to uker var elevantallet steget til 400. Dette var lenge pinsebevegelsens eneste bibelskole, med fem ukers kurs hver høst. I 1979 ble tilbudet utvidet med en kveldsbibelskole, med to timers bibelundervisning annenhver onsdag. Noen av dem som underviste var Oddvar Nilsen, Hans Svartdahl, Morgan Kornmo, Egil Strand, Willie Hagen, Osvald Orlien, Sverre Kornmo, Magne Tangen, David Østby, Emanuel Minos og Terje Hegertun.